यह विश्‍वविद्यालय 15 जनवरी, 2009 से केन्‍द्रीय विश्‍वविद्यालय घोषित किया गया था। परंपरागत डिग्री से अलग स्‍नातकोत्‍तर एवं अनुसंधान पाठ्यक्रम, भू-विज्ञान, फार्मेसी, अपराध विज्ञान और फारेंसिक विज्ञान, मानव शास्‍त्र, मंचीय कला, पत्रकारिता एवं जनसंचार, प्रौढ़ शिक्षा, इलेक्‍ट्रानिक्‍स, व्‍यापार प्रबंधन, सूक्ष्‍म जीव विज्ञान, बायोटेक्‍नोलॉजी एवं कम्‍प्‍यूटरगत अनुप्रयोग आदि कुछ विषय हैं। विश्‍वविद्यालय का दूरस्‍थ शिक्षा संस्‍थान एम.लिबएससी, बी.लिब., एमसी(जे), वीजे(सी), पर्यावरणीय विपणन और कार्मिक प्रबंधन में स्‍नातकोत्‍तर डिप्‍लोमा, अपराध विज्ञान और पुलिस प्रशासन में स्‍नातकोत्‍तर डिप्‍लोमा जैसे विभिन्‍न स्‍ववित्‍तपोषित, पत्राचार पाठ्यक्रम चलाता है।